Žalgirio parkas

Žalgirio parkas – parkas, esantis Cinkiškiuose (Kauno rajono savivaldybė), šalia automagistralės A1 Vilnius–Kaunas–Klaipėda , ties Cinkiškių viaduku. Pradėtas kurti 1990 metais minint Žalgirio mūšio 580-ąsias metines. 10 ha plote yra pasodinta 580 raudonųjų ąžuolų, daug želdinių, medelių, pastatyta 13 skulptūrinių stogastulpių ir 1 koplytstulpis, primenančių žymiausius Žalgirio mūšio karžygius. Vytauto Didžiojo, Lenkijos karaliaus Jogailos ir rūpintojėlio stogastulpius išdrožė Adolfas Teresius, Ričardas Gaška ir Algimantas Sakalauskas. Stogastulpius pašventino Babtų klebonas Gintas Rimševičius. Parke medžiai susodinti taip, kad iš lėktuvo matosi užrašas „Žalgiris“. Centrinis paminklas – stilizuoti Gedimino stulpai. Panašus užrašas iš medžių 2010 m. įveistas Vilniaus rajone – Žalgiris 600. Galerija Šaltiniai